Tinerii români, primii din UE care nici nu muncesc, nici nu învață
În România sunt cei mai mulți tineri din Uniunea Europeană care nici nu muncesc, nici nu învață. Institutul European de Statistică Eurostat arată că aproape 20% dintre tinerii cu vârste între 15 și 29 ani din România nu aveau nicio ocupație în 2022, scrie europafm.ro.
Cu 19,8 % dintre tineri care nu muncesc, România este pe primul loc în Uniunea Europeană. Proporția este aproape dublă față de media europeană.
Pe locul 2 în topul țărilor cu tineri fără ocupație se află Italia (19%), iar pe locul 3 e Grecia (15,4%).
La polul opus, majoritatea tinerilor din Olanda și Suedia fie lucrează, fie urmează o formă de învățământ.
Raportat la ultimii 10 ani, în multe state s-a redus, însă, proporția tinerilor care nici nu muncesc, nici nu învață.
CITEȘTE ȘI: Ada Hausvater, directorul general al Teatrului Național „Mihai Eminescu” din Timișoara, inclusă în Top 100 Manageri
Cele mai mari progrese au făcut țări precum Irlanda, unde vedem o reducere de aproximativ 13%, dar și Bulgaria, unde numărul tinerilor fără o ocupație a scăzut în 10 ani cu aproape 10%.